**ענבר לביא** (נולדה ב-27 באוקטובר 1986) היא שחקנית טלוויזיה וקולנוע ישראלית. נודעה לראשונה בזכות גילום דמותה של רביבה בסדרה "הג'וב הכי גרוע" שבערוץ MTV האמריקאי. בנוסף מוכרת מתפקידיה בסדרות ההוליוודיות "מתחזים" בתור מאדי, "לוציפר" בתור חוה, ו"נמלטים" בתור שיבא.

ביוגרפיה
--------

לביא נולדה ברמת גן, וגדלה והתחנכה בחולון. אביה, זוהר לביא, הוא איש עסקים שבעברו התמודד ברשימת העבודה לכנסת, הוא צבר ממוצא פולני. אמה, שושנה (לבית זיני), היא מזכירה, ישראלית ממוצא מרוקאי. הוריה התגרשו. ללביא שני אחים ואחות. למדה בתיכון קריית שרת בחולון, ולאחר מכן למדה בבית הספר לאמנויות הבמה סופי מוסקוביץ' בתל אביב. בעת היותה תלמידת תיכון עבדה במשרה חלקית בספריית וידאו, וכך נחשפה לקולנוע ולטלוויזיה אמריקאית. לביא החליטה לא לשרת בצה"ל לאחר שביקשה להתגייס ולשרת בתחום המשחק, אולם כאשר הוצע לה תפקיד "נהגת בוס", השתחררה על רקע פרופיל רפואי נמוך.

בגיל 17 ירדה מהארץ ועברה להתגורר אצל קרובי משפחה רחוקים בניו יורק ולבסוף התגלגלה להוסטל רעוע בהארלם, שם עברה חוויה טראומטית. במשך חצי שנה עבדה, בין השאר, כמלצרית. לאחר שאזל כספה ואף נאלצה להעביר לילה שלם ברכבת התחתית, עברה לברוקלין, לקומונה עם ישראלים נוספים. בתום כמה חודשים, עברה ללוס אנג'לס והחלה ללמוד במכון לי סטרסברג לתיאטרון ולקולנוע, אליו הצליחה להשיג מלגת לימודים מלאה.

קריירה
------

בשנת 2006, בראשית דרכה כשחקנית, גילמה את קורדליה בהצגה השייקספירית "המלך ליר" שהועלתה בלוס אנג'לס.

ב-2008 החלה להופיע בסדרות טלוויזיה הוליוודיות: "הלוחשת לרוחות", "המלאכיות של צ'רלי", "המפענחת", "ילדות שמנות", "התרסקות", "מחשבות פליליות", "CSI Miami" ו"הפמליה".

בשנת 2010 גילמה את אלאנה הנסיכה הלוחמת בסרט "עלילות האימפריה הקדומה". בעקבות הופעתה לוהקה לתפקידים נוספים, בסרט "Getting that girl" ובסרט "Street Kings 2", ובסרט האימה "Underground".

ב-2013 גילמה את אמה, התפקיד הראשי בסרט האימה "בית האבק". כן גילמה את רביבה, אמריקאית-ישראלית מובטלת, בסדרה "הג'וב הכי גרוע" של רשת MTV אמריקה. בקיץ באותה שנה, הובילה את קמפיין הפרסום של חברת הביגוד הישראלית "העין השלישית".

ב-2014 שיחקה בעונה בסדרה "כנופיות אל איי". בנוסף, השתתפה בסדרה "ילדי האנרכיה" בתור וינסום. באותה שנה גם התראיינה לתוכנית האירוח של קרייג פרגוסון והצטלמה לכתב העת "Maxim" האמריקאי.

החל מאמצע 2015 לביא משחקת בעונתה השנייה של סדרת דרמת המתח "הספינה האחרונה" את תפקידה של נספח צה"ל בתוך חיל הים האמריקאי. גם כן ב-2015, שיחקה את סוניה בסרט הפעולה "צייד המכשפות האחרון" (אנ') בכיכובו של וין דיזל. באותה שנה שיחקה גם בתפקיד אורח בסדרה "קאסל".

ב-2017 כיכבה לביא בסדרת הקומדיה שחורה "מתחזים" בתפקיד מאדי, נוכלת מקצועית, ברשת Bravo האמריקאית. כן גילמה את שיבא בעונה החמישית של סדרת הטלוויזיה "נמלטים". לאחר מכן, היא מילאה תפקיד ראשי בסרט הקומי "Sorry for Your Loss" בתור לורי שיצא לאקרנים ב-2018.

ב-2019 שיחקה בתור איב (חוה המקראית) בעונה הרביעית של הסדרה האמריקאית "לוציפר", בהמשך שבה לתפקידי אורח של הדמות במספר פרקים בשתי העונות הבאות. 

ב-2021, הוציאה לביא את סינגל הבכורה שלה "Puppet Master".

בשנת 2022 החלה לגלם את דמותה של שני רוסו בעונה הרביעית של הסדרה "פאודה".

חיים אישיים
-----------

בשנת 2004 ירדה מהארץ, ועברה להתגורר בקליפורניה שבארצות הברית.

בשנים 2009–2013 הייתה בזוגיות עם השחקן האמריקאי כריסטוף סנדרס (אנ'). בספטמבר 2021 נישאה בישראל לבן זוגה הישראלי דן בר שירה, המתגורר עמה בלוס אנג'לס.

פילמוגרפיה
----------

### טלוויזיה

לביא כאורחת בפרימיירת "מהיר ועצבני 6", 2013

| שנה | סדרה | תפקיד | הערות |
| --- | --- | --- | --- |
| 2008 | ילדות שמנת | פיונה | פרק: "All about Honesty" |
| 2009 | המפענחת | ונסה אלמסיאן | פרק: "Maternal Instincts" |
| הפמליה | סאדי | פרק: "Security Briefs" |
| הלוחשת לרוחות | בריאנה | פרק: "See No Evil" |
| מחשבות פליליות | גינה קינג | פרק: "The Performer" |
| התרסקות | סידני | פרק: "Master of Puppets" |
| 2010 | CSI: מיאמי | מאיה פארוק | פרק: "Dishonor" |
| שומרת סוד | פלורה מוטרו | פרק: "A Priest Walks into a Bar" |
| 2011 | המלאכיות של צ'רלי | דומיניק ברי | פרק: "Royal Angels" |
| 2012 | CSI | צ'סטיטי / הת'ר טייל | פרק: "Strip Maul" |
| 2013–2012 | הג'וב הכי גרוע | רביבה | תפקיד ראשי; 12 פרקים |
| 2014 | כנופיות אל-איי | ורוניקה "וי" דאוטסון | תפקיד ראשי; 13 פרקים |
| ילדי האנרכיה | ווינסום | 2 פרקים |
| 2015 | קאסל | פארה דארווזה | 2 פרקים |
| הספינה האחרונה | רווית ביווס | תפקיד חוזר; עונה 2 (6 פרקים) |
| 2017–2018 | מתחזים | מאדי | תפקיד ראשי; 2 עונות (20 פרקים) |
| 2017 | נמלטים | שיבא | תפקיד ראשי; עונה 5 (9 פרקים) |
| 2019–2021 | לוציפר | איב (חוה המקראית) | תפקיד ראשי; עונות 4–5 (9 פרקים) |
| 2020 | סטאמפטאון | מקס | 3 פרקים |
| 2022 | פאודה | שני רוסו | תפקיד ראשי (עונה 4); 12 פרקים |

### קולנוע

2021| שנה2021 | סרט שמונה מתנות לחג | תפקיד ראשי | הערות |
| --- | --- | --- | --- |
| 2010 | עלילות האימפריה הקדומה | אלאנה |  |
| 2011 | מלכי הרחוב 2: עיר המנועים | ליילה סאליבן |  |
| *Getting That Girl* | ג'נה גפריס |  |
| *Underground* | לילית טרוז |  |
| 2012 | בשם הכסף | טליה |  |
| 2013 | בית האבק | אמה |  |
| 2015 | צייד המכשפות האחרון | סוניה |  |
| 2018 | משתתפים בצערך | לורי |  |

קישורים חיצוניים
----------------

ויקישיתוף מדיה וקבצים בנושא **ענבר לביא** בוויקישיתוף
* ענבר לביא, ברשת החברתית אקס (טוויטר)
* ענבר לביא, ברשת החברתית אינסטגרם
* ענבר לביא, במיזם "אישים" לתיעוד היצירה הישראלית
* ענבר לביא, במסד הנתונים הקולנועיים IMDb (באנגלית)
* ענבר לביא, באתר "אידיבי", מאגר הידע העברי לקולנוע ישראלי ועולמי

לביא, 2013
* ירדן הראל מארחת את ענבר לביא, סרטון באתר יוטיוב
* מאיה כהן, ענבר הולכת להוליווד, באתר ישראל היום, 20 בינואר 2010
* מיקי לוין, יהודיה על הסט: ענבר לביא מככבת בחו"ל, באתר nrg‏, 21 באוקטובר 2012
* מיכה קינן, לביאה בהוליווד: האם תצליח ענבר לביא להיות נטלי פורטמן הבאה?, באתר "שבוע ישראלי", 2 בדצמבר 2012
* שירית טרוינר, ענבר לביא: "דרו ברימור מקסימה, ג'סי היימן מלחיץ", 9 באפריל 2014
* "נטלי פורטמן יש רק אחת, אז אני מנסה להיות ענבר לביא", באתר ‏מאקו‏, 28 ביוני 2015
* עידן יוסף ימין, ענבר לביא שלא הכרתן: "קמפיינים? זה לא מעניין אותי", באתר את, 28 באוקטובר 2015
* צביה בלום, ענבר לביא: "הרגשתי בלתי נראית בישראל", 10 במאי 2017
* מאיה בניטה, "נלחמתי בהוליווד על כל פת לחם", באתר הארץ, 16 במאי 2017
* יעל געתון‏, "הלוואי שהייתה לי זוגיות, לא משנה לי שלא יהיה יהודי", באתר וואלה!‏, 9 באפריל 2018
* מלי זיידמן, בתפקיד הנוכלת: הישראלית הכי עסוקה בהוליווד שאתם לא מכירים, באתר Xnet‏, 18 במאי 2018

הערות שוליים
------------

1. 1 2 3  אלקנה שור, פרוייקט הלביא: ענבר לביא עושה את הוליווד, באתר nrg‏, 12 בדצמבר 2011
2. ↑  מיקי לוין, ‏ענבר לביא כובשת את ניו יורק, באתר מעריב השבוע, 13 בפברואר 2013
3. ↑  גיל משעלי, ‏היי סקסי ליידי: ענבר לביא לוהטת , באתר ‏מאקו‏, 19 בדצמבר 2013
4. ↑  מערכת ערוץ התרבות, ‏קיפר סאת'רלנד חם, "נני" מתחממת וענבר לביא כבר רותחת, באתר ‏מאקו‏, 29 במרץ 2016
5. ↑  מערכת ערוץ התרבות, ‏מעלה מעלה, באתר ‏מאקו‏, 9 במאי 2017
6. ↑  ענבר לביא, כוכבת לוציפר, על החתונה בישראל | גיא פינס, באתר mako, ‏2021-08-28

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008637787805171
* VIAF: 5802159337542813150009
* WorldCat: viaf-5802159337542813150009

 |